CELEX: C2004/201/45
Language: el
Date: 2004-08-07 00:00:00
Title: Υπόθεση T-202/04: Προσφυγή της Madaus Aktiengesellschaft κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 27 Μαΐου 2004

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/22
            
         Προσφυγή της Madaus Aktiengesellschaft κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 27 Μαΐου 2004
   (Υπόθεση T-202/04)
   (2004/C 201/45)
   Η γλώσσα διαδικασίας θα καθοριστεί σύμφωνα με το άρθρο 131, παράγραφος 2, του Κανονισμού Διαδικασίας — γλώσσα στην οποία υποβλήθηκε η αίτηση: η αγγλική
   Η Madaus Aktiengesellschaft, Κολωνία (Γερμανία), εκπροσωπούμενη από τον I. Valdelomar Serrano, δικηγόρο, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), στις 27 Μαΐου 2004, ενώπιον του Πρωτοδικείου των Ευρωπαϊκών Κοινοτήτων.
   Έτερος διάδικος κατά τη διαδικασία ενώπιον του τμήματος προσφυγών ήταν η Optima Health Limited.
   Η προσφεύγουσα ζητεί από το Πρωτοδικείο να:
   
               —
            
            
               αναγνωρίσει ότι το ΓΕΕΑ υπέπεσε σε νομική πλάνη κατά την έκδοση της προσβαλλομένης αποφάσεως,
            
         
               —
            
            
               να ακυρώσει την προσβαλλόμενη απόφαση.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Optima Healthcare Ltd, μετέπειτα The Optimal Health Ltd
            
         
               Σήμα προς καταχώριση:
            
            
               Το λεκτικό σήμα «ECHINAID» για προϊόντα της κλάσεως 5 (βιταμίνες, συμπληρώματα διατροφής, παρασκευάσματα από βότανα, φαρμακευτικά και ιατρικά παρασκευάσματα) (αίτηση CTM υπ' αριθ. 1666239)
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Madaus AG
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το διεθνώς καταχωρισμένο λεκτικό σήμα «ECHINACIN» για προϊόντα της κλάσεως 5 (φαρμακευτικά παρασκευάσματα)
            
         
               Απόφαση του τμήματος ανακοπής:
            
            
               Απόρριψη της ανακοπής
            
         
               Απόφαση του τμήματος προσφυγών:
            
            
               Απόρριψη της προσφυγής που άσκησε η Madaus
            
         
               Ισχυρισμοί:
            
            
               Η προσφεύγουσα υποστηρίζει ότι το τμήμα προσφυγών έσφαλε κατά την εφαρμογή της έννοιας της σχετικής εδαφικής περιοχής και του οικείου κοινού. Η προσφεύγουσα υποστηρίζει επίσης ότι το πρόθεμα Echina δεν είναι περιγραφικό και δεν υφίσταται κίνδυνος συγχύσεως μεταξύ των σημάτων.